Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 2 Pv 389/11/5508	Ružomberok, 10.7.2012
EEČ : 2-42-82-2012

U Z N E S E N I E

Trestná vec:	obvinený XXXXX  
Prečin:	Neoprávnené používanie cudzieho motorového vozidla podľa § 217 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Ružomberok
Podľa § 216 odsek 1 Trestného poriadku podmienečne zastavujem trestné stíhanie  obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
dňa 16.08.2011 okolo 02.08 h bolo hliadkou OO PZ Ružomberok v spolupráci s ODI Ružomberok v úseku cesty I/18 - kilometer 513,600 zastavené nákladné motorové vozidlo Mitsubishi L 200, ev. č. LM-351BM, v smere jazdy z Liptovského Mikuláša do Martina, pričom vozidlo viedol XXXXX, nar. 29.05.1995, kde lustráciou bolo zistené, že tento nie je držiteľom vodičského oprávnenia a taktiež nie je vlastníkom tohto vozidla, po preverení bolo zistené, že tomuto vozidlo zveril do používania XXXXX, pričom konateľ spoločnosti TAXAWOOD, s. r. o., so sídlom v Liptovskom Mikuláši, Nábrežie Dr. A. Stodolu 1769/52, ktorá bola vlastníkom vozidla, XXXXX, nar. 15.11.1964, zveril vozidlo XXXXX za účelom dovozu stavebného materiálu na chalupu do Nižnej Boce, kde mal vozidlo odovzdať dňa 15.08.2011 a viac nepoužívať a tiež nemal oprávnenie zapožičať vozidlo inej osobe, čím obvinený nakladal s predmetným motorovým vozidlom Mitsubishi L 200, ev. č. LM-351BM v hodnote 4450,- Eur v rozpore s pôvodným určením, 

Podľa §216 odsek 2 Trestného poriadku je určená obvinenému skúšobná doba v trvaní 12 mesiacov.
Z priloženého spisového materialu nevyplýva potreba uložiť obvinenému v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
          Poverený príslušník OO PZ Ružomberok v konaní vedenom pod sp. zn. ORP-649/OO-RK-2011 zistil a preukázal, že obv. XXXXX spáchal prečin neoprávneného používania cudzieho motorového vozidla podľa § 217 ods. 1, ods. 2 písm. c) Trestného zákona.     

          Poverený príslušník po skončení  vyšetrovania mi predložil spis s návrhom na podanie obžaloby. Preskúmaním spisu som zistil, že obvinený dal súhlas na podmienečné zastavenie trestného stíhania. Z tohto hľadiska boli splnené podmienky pre postup podľa § 216 Trestného poriadku.
	
         Obvinený sa ku skutku, ktorý sa mu kladie za vinu, priznal.  Zo spáchania skutku je usvedčovaný  výpoveďou svedka poškodeného XXXXX, svedkov XXXXX, XXXXX, XXXXX, odborným vyjadrením k hodnote vozidla, evidenčnou kartou vozidla a ďalšími listinnými dôkazmi.

Trestná sadzba za uvedený prečin je 6  mesiacov až na 3 roky trestu odňatia slobody. 

Podľa § 216 ods. 1 Tr. por. v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného po vznesení obvinenia do podania obžaloby na návrh policajta, alebo aj bez návrhu, podmienečne zastaviť trestné stíhanie, ak obvinený  vyhlási, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a zrozumiteľne a nahradil škodu, pokiaľ bola činom spôsobená alebo s poškodeným o jej náhrade uzavrel dohodu alebo urobil iné potrebné opatrenia na jej náhradu a vzhľadom na osobu obvineného,  s prihliadnutím na jeho doterajší život a na okolnosti prípadu, možno  takéto rozhodnutie považovať za dostačujúce.
	
V konaní si poškodený neuplatnil nárok na náhradu škody. 

Obvinený v odpise z registra trestov má 5 záznamov, posledný z roku 2000.
        
Vzhľadom na uvedené skutočnosti mám za to, že u obv. XXXXX sú splnené podmienky potrebné pre podmienečné zastavenie trestného stíhania.
	
Počas skúšobnej doby bude obvinený musieť viesť riadny život, nedopúšťať sa trestnej, ani inej protispoločenskej činnosti. Ak týmto podmienkam vyhovie, rozhodne sa o jeho osvedčení. Inak sa bude, a to prípadne aj počas skúšobnej doby, v trestnom stíhaní pokračovať.
	
Skúšobná doba v trvaní 12 mesiacov bola určená s prihliadnutím na osobu obvineného  a všetky okolnosti prípadu.
	
            S poukázaním na uvedené som preto rozhodol tak, ako je uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Juraj Stankoviansky
prokurátor